खेवाङलाई उपाधि
सिरिजंगा गाउँपालिका ५ खेवाङमा सम्पन्न फुटबलको उपाधि आयोजक खेवाङले आफैंले जितेको छ  ।  क्लब स्तरीय खुला प्रतियोगिताको फाइनलमा तेल्लोकलाई ३–० गोलले पराजित गर्दै उपाधि चुमेको हो  ।
ताप्लेजुङ — सिरिजंगा गाउँपालिका ५ खेवाङमा सम्पन्न फुटबलको उपाधि आयोजक खेवाङले आफैंले जितेको छ  । क्लब स्तरीय खुला प्रतियोगिताको फाइनलमा तेल्लोकलाई ३–० गोलले पराजित गर्दै उपाधि चुमेको हो  ।विजेता टिमलाई प्रतिनिधिसभा सांसद योगेश भट्टराईले नगद १ लाखसहित ट्रफी, मेडल र प्रमाणपत्र प्रदान गरे ।उपविजेता तेल्लोकलाई गाउँपालिका अध्यक्ष टीकाराम गुरुङले नगद ५० हजारसहित ट्रफी प्रदान गरे । बडादसैंको अवसरमा आयोजित प्रतियोगितामा झापाको बिर्तामोड, सुुनसरीदेखिका टिम आएका थिए । प्रतियोगितामा १० टिमको सहभागिता थियो । असोज २७ गतेदेखि भएको खेल गणेश माविको खेल मैदानमा सञ्चालन गरिएको हो ।देश–विदेशमा रहेका खेवाङवासी तथा शुभचिन्तकको आर्थिक तथा प्राविधिक सहयोगमा प्रतियोगीता सञ्चालन गरिएको खेवाङ स्पोर्टिङ क्लबका अध्यक्ष विनम मावोले बताए । दसंैको अवसरमा हुँदै आएको प्रतियोगिताले आगामी वर्ष पनि सञ्चालन गरिने माबोले बताए ।फाइनल प्रतियोगिता हुनुअघि बिहीबार संगिनी नृत्य, क्लब स्तरीय नृत्य प्रतियोगिता, च्याबरुङ नाच नचाइएको थियो ।दसंैको अवसरमा आठराई त्रिवेणी गाउँपालिकाको हाङपाङ, पाथीभरा याङवरक गाउँपालिकाको थुम्बेदिनमा समेत क्लब स्तरीय फुटबल प्रतियोगिता सम्पन्न भए । दसैं मान्न गृह जिल्ला आएका सांसदहरू पुरस्कार वितरणमा पुगेका थिए ।